《暂归南村题山房左壁 其一》
清代·李良年

特立人千载，平生酒数卮。水清闲钓手，园小负花师。

招鹤从初好，听莺已后时。向来湖海意，寂寞短筇知。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。